Paziņojums saskaņā ar Līguma par Eiropas Savienības darbību 114. panta 4. punktu — valsts pasākumi, kas ir stingrāki par ES saskaņošanas pasākuma noteikumiem

(Dokuments attiecas uz EEZ)

(2020/C 42/02)

“1 BImSchV” 4. iedaļas 1. punkts kopā ar 3. iedaļu, kurā ir sniegts izsmeļošs to kurināmo saraksts, ko drīkst izmantot sadedzināšanas iekārtās. Regulā (ES) 2015/1189 šāda izsmeļoša saraksta nav;

5. iedaļas 1. punkts Vācijas 2010. gada 26. janvāra Noteikumos par maziem un vidējiem sadedzināšanas blokiem [Verordnung über kleine und mittlere Feuerungsanlagen] (turpmāk “1 BImSchV”), kurā ir noteiktas daļiņu emisijas robežvērtības. Noteikumos paredzētās vērtības un mērīšanas metodes atšķiras no tām, kas piemērojamas no 2020. gada 1. janvāra saskaņā ar Komisijas 2015. gada 28. aprīļa Regulu (ES) 2015/1189, ar ko Eiropas Parlamenta un Padomes Direktīvu 2009/125/EK īsteno attiecībā uz ekodizaina prasībām cietā kurināmā katliem (“Regula (ES) 2015/1189”) (1) ;

Komisijas Regulā (ES) 2015/1189 noteikts, ka no 2020. gada 1. janvāra cietā kurināmā katliem (nominālā siltuma jauda ir 500 kW vai mazāka) ar automātisku kurināmā padevi daļiņu emisijas telpu apsildes sezonā nepārsniedz 40 mg/m3, bet katliem ar manuālu kurināmā padevi – 60 mg/m3; tās izsaka standartizēti, izmantojot sausas dūmgāzes ar 10 % skābekļa saturu un standarta apstākļos, proti, temperatūra 0 °C un spiediens 1013 milibāri.

Direktīvas 6. panta 1. punktā noteikts, ka dalībvalstis, pamatojoties uz ekodizaina prasībām, kas saistītas ar I pielikuma 1. daļā minētajiem ekodizaina parametriem, uz kuriem attiecas piemērojamais īstenošanas pasākums, neaizliedz, neierobežo un neaizkavē tāda ražojuma laišanu tirgū un/vai nodošanu ekspluatācijā to teritorijā, kas atbilst visiem atbilstīgajiem piemērojamā īstenošanas pasākuma noteikumiem un kam ir CE marķējums.

“1 BImSchV” noteikumi stājās spēkā 2010. gada 22. martā un ir piemērojami maziem un vidējiem sadedzināšanas blokiem, tostarp cietā kurināmā katliem, kuru nominālā jauda ir 500 kW vai mazāka. Tie paredz: ja cietā kurināmā sadedzināšanas bloka nominālā siltumjauda ir 4 kW vai vairāk un ja šie bloki izgatavoti pēc 2014. gada 31. decembra, to daļiņu emisijas pie pilnas noslodzes nedrīkst pārsniegt 20 mg/m3; tās izsaka standartizēti (skābekļa tilpuma saturs 13 %).

Vācija uzskata, ka pašreizējie valsts noteikumi ir stingrāki nekā Komisijas Regulā (ES) 2015/1189 paredzētie un ka to atstāšana spēkā ir attaisnojama gan ar LESD 36. pantā minētajiem būtiskajiem iemesliem, jo īpaši cilvēka veselības aizsardzību, gan ar vides aizsardzību.

(5)

Komisija izskatīs Vācijas paziņojumu atbilstoši LESD 114. panta 4. un 6. punktam. LESD 114. panta 4. punktā paredzēts, ka tad, ja pēc kāda ES saskaņošanas pasākuma pieņemšanas kāda dalībvalsts vēlas atstāt spēkā savus stingrākos valsts noteikumus 36. pantā minēto būtisko iemeslu dēļ vai nolūkā aizsargāt vidi vai darba vidi, tā dara Komisijai zināmus šos noteikumus, norādot iemeslus to atstāšanai spēkā. Komisijai sešu mēnešu laikā pēc Vācijas noteikumu paziņošanas tie ir jāapstiprina vai jānoraida. Šajā periodā Komisija noskaidros, vai Vācijas noteikumus var uzskatīt par pasākumiem, kas bijuši spēkā pirms saskaņošanas, un par atkāpšanos no saskaņošanas noteikumiem. Ja izrādīsies, ka tā ir, Komisija pārbaudīs, vai to atstāšana spēkā ir attaisnojama ar LESD 36. pantā minētajiem būtiskajiem iemesliem vai vides aizsardzību un vai tie nav patvaļīgas diskriminācijas līdzeklis vai slēpts tirdzniecības ierobežojums, un vai tie nerada nevajadzīgu un nesamērīgu šķērsli iekšējā tirgus darbībai.